তবে আপাতত যা পরিস্থিতি, এশিয়া কাপ খেলতে আসা প্রতিটা দলকেই চিন্তায় রাখবে দুবাইয়ের আবহাওয়া। প্রচণ্ড গরমের কথা মাথায় রেখে ম্যাচ দিন-রাতের করে দেওয়া হয়েছে। ভারতীয় দল দু’ভাগে দুবাই পৌঁছবে। রোহিত শর্মা-সহ যাঁরা ইংল্যান্ড সফরে নেই, তাঁদের ১৩ তারিখ দুবাই চলে যাওয়ার কথা। বাকিরা ইংল্যান্ড থেকে ১৬ তারিখ রাতের মধ্যে দুবাই পৌঁছে যাবেন। ১৮ তারিখ হংকংয়ের বিরুদ্ধে ম্যাচ দিয়ে এশিয়া কাপ অভিযান শুরু করছে ভারত। পরের দিনই রোহিতরা খেলতে নামবেন চিরপ্রতিদ্বন্দ্বী পাকিস্তানের বিরুদ্ধে।